CELEX: 32015R0292
Language: ro
Date: 2015-02-24 00:00:00
Title: Regulamentul de punere în aplicare (UE) 2015/292 al Comisiei din 24 februarie 2015 de aprobare a dioxidului de carbon ca substanță activă destinată utilizării în produsele biocide pentru tipul de produs 15  Text cu relevanță pentru SEE

25.2.2015   
            
            
               RO
            
            
               Jurnalul Oficial al Uniunii Europene
            
            
               L 53/3
            
         REGULAMENTUL DE PUNERE ÎN APLICARE (UE) 2015/292 AL COMISIEI
   din 24 februarie 2015
   de aprobare a dioxidului de carbon ca substanță activă destinată utilizării în produsele biocide pentru tipul de produs 15
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 90 alineatul (2),
   întrucât:
   
               (1)
            
            
               La 22 februarie 2012 Țările de Jos au primit, în conformitate cu articolul 11 alineatul (1) din Directiva 98/8/CE a Parlamentului European și a Consiliului (2), o cerere de includere în anexa I la directivă a substanței active dioxid de carbon, în vederea utilizării în tipul de produs 15, avicide, astfel cum este definit în anexa V la directiva menționată.
            
         
               (2)
            
            
               La 30 august 2013, în conformitate cu articolul 11 alineatul (2) din Directiva 98/8/CE, Țările de Jos au prezentat Comisiei un raport de evaluare însoțit de recomandări.
            
         
               (3)
            
            
               Avizul Agenției Europene pentru Produse Chimice a fost formulat la 17 iunie 2014 de către Comitetul pentru produse biocide, ținând seama de concluziile autorității competente responsabile de evaluare.
            
         
               (4)
            
            
               Conform acestui aviz, produsele biocide care sunt utilizate pentru tipul de produs 15 și care conțin dioxid de carbon pot îndeplini cerințele prevăzute la articolul 5 din Directiva 98/8/CE, dacă sunt îndeplinite anumite specificații și condiții referitoare privind utilizarea lor.
            
         
               (5)
            
            
               Prin urmare, este oportun să se aprobe utilizarea dioxidului de carbon în produsele biocide pentru tipul de produs 15, sub rezerva îndeplinirii anumitor specificații și condiții.
            
         
               (6)
            
            
               Întrucât evaluarea nu a abordat nanomaterialele, aprobarea nu ar trebui să includă astfel de materiale, în conformitate cu articolul 4 alineatul (4) din Regulamentul (UE) nr. 528/2012.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului permanent pentru produse biocide,
            
         ADOPTĂ PREZENTUL REGULAMENT:
   Articolul 1
   Se aprobă dioxidul de carbon ca substanță activă destinată utilizării în produsele biocide pentru tipul de produs 15, sub rezerva îndeplinirii specificațiilor și condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 februarie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 167, 27.6.2012, p. 1.
   
      (2)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (JO L 123, 24.4.1998, p. 1).
   
      ANEXĂ
      
                  Denumire comună
               
               
                  Denumire IUPAC
                  Numere de identificare
               
               
                  Gradul minim de puritate a substanței active (1)
                  
               
               
                  Data aprobării
               
               
                  Data de expirare a aprobării
               
               
                  Tipul de produs
               
               
                  Condiții specifice (2)
                  
               
            
                  Dioxid de carbon
               
               
                  Denumire IUPAC:
                  Dioxid de carbon
                  Nr. CE: 204-696-9
                  Nr. CAS: 124-38-9
               
               
                  999 mL/L
               
               
                  1 iunie 2015
               
               
                  31 mai 2025
               
               
                  15
               
               
                  La evaluarea produsului se va acorda o atenție deosebită expunerii, riscurilor și eficacității aferente utilizărilor care fac obiectul unei cereri de autorizare, dar nu sunt abordate în evaluarea efectuată la nivelul Uniunii cu privire la riscurile prezentate de substanța activă.
                  Pentru produsele biocide, autorizațiile se acordă în următoarele condiții:
                  
                              1.
                           
                           
                              produsele sunt furnizate numai profesioniștilor care au beneficiat de o instruire specifică și se utilizează numai de către aceștia;
                           
                        
                              2.
                           
                           
                              pentru a se proteja utilizatorii, se iau măsuri corespunzătoare, inclusiv, în cazul în care este necesar, punerea la dispoziție de echipament individual de protecție (EIP);
                           
                        
                              3.
                           
                           
                              pentru a se proteja trecătorii, se iau măsuri adecvate, cum ar fi excluderea acestora din zona în care se efectuează tratamentul;
                           
                        
                              4.
                           
                           
                              dozele de aplicare și instrucțiunile de utilizare asigură că păsările sunt ucise fără dureri și suferințe inutile;
                           
                        
                              5.
                           
                           
                              condițiile de utilizare trebuie să precizeze că dioxidul de carbon se utilizează ca măsură de ultimă instanță, în cadrul unei strategii de gestionare integrată a dăunătorilor, al cărei scop este de a limita la minimum recurgerea la un astfel de produs.
                           
                        
            
         (1)  Puritatea indicată în această coloană este gradul minim de puritate a substanței active utilizate pentru evaluarea efectuată în conformitate cu articolul 8 din Regulamentul (UE) nr. 528/2012. Substanța activă din produsul introdus pe piață poate avea un grad de puritate egal sau diferit, dacă s-a dovedit că aceasta este echivalentă din punct de vedere tehnic cu substanța activă evaluată.
      
         (2)  În vederea punerii în aplicare a principiilor comune din anexa VI la Regulamentul (UE) nr. 528/2012, conținutul și concluziile rapoartelor de evaluare sunt disponibile pe site-ul Comisiei: http://ec.europa.eu/environment/chemicals/biocides/index_en.htm